Legend of Haleiiiaiw. 257 



mai o Kikekaala me ka huhu inoino loa, me ka olelo mai ia Kamalalawahi : "He kane 

 haalele hoi nau, eia ka e kii mai oe. Aole e hoi me oe." No keia hlo o Halemano ia Kike- 

 kaala, uwe iho la o Kamalalawalu, a pea ae la na lima i ke kua, a kau mai la i keia mele, 

 me ka waimaka e haloiloi ana, mai na maka aku: 



Wela Koolau i ke ahi e, 



Wela Koolau i ke ahi a ka wahine ; 



Ke noa la i ka iika o Hamakua, 



I ka pokef)oke a ka makani, 



A wela ka iikiiiki me ka huhu, 



O ka inaina o ke ino nau na kui. 



Ma keia lalani mele a Kamalalawalu, tia hoopili aku ia no kana punalua, oia 



Kikekaala, no ka mea, he helehelena inoino no kona ke nana aku, a ua jmH ia ia keia mau 



lalani hope o keia mele : 



Auwe kuu hoapili o ke kane e ! 



Kuu hoa o ka hale wai anu o Hilo. 



No Hilo hoi au no ka ipu a Kulukulua, 



No ke one holu i Waiolama, 



No ka ua hehi lau ulu o Piihonua, 



I noho kaua i na ulu o Malama e. 



Malama ke aloha i ka waimaka, 



He makamaka ke aloha no kuu hoa e, 



Kuu hoa o ka nahele uluwehiwehi o Panaewa, 



A kaua i hele koolua ai aohe kolu ; 



Hookahi kinikini o kuu kino, 



Ke knieana i noho ai i ka uka o Laa — e. 



Ua laa kuu kino i ke aloha, 



Auwe kuu hoa, he kane — e, 



Kuu kane o ka hale wai anu o Hilo, 



ia hale makamaka ole i noho ai. 



A waiho o Kamalalawalu i ke oli ana, huli ae la ia a nana aku i ke kane ia Hale- 

 mano, i nana aku ka hana, e nanahu mai ana o Kikekaala i ka aoao o Halemano, kau hou 

 aku la o Kamalalawalu i keia oli : 



Hoolawehala ka nanahu a ke kupa, 

 Akaaka ka malihini he mea hewa ia, 

 Puni hoi i ka ua awa a ka wahine, 



1 wahine au i kane oe, 



Kuu kane o ka ua kanikani lehua o Makaulele 



Ke haki manua mai la i ka lae o Kumukahi ; 



Akahi la a ke aloha i hiki ai. 



Ke olewa nei ka nuku wai o Ohele, 



Ke kaoo ae la ia uka o Piihonua, 



Kuu kane hoi o ka hale wai anu o Hilo e ! 



